**Ministru kabineta rīkojuma projekta „Par atteikumu nodot privatizācijai valsts īpašuma objektu Ojāra Vācieša ielā 4, Rīgā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmā un otrā daļa nosaka, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu un Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objekta nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.Saskaņā ar Administratīvā procesa likuma 51.pantu un 56.panta pirmo daļu ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikuma nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai. |
| 2. | Pašreizējā situācija un problēmas | Privatizācijas aģentūra ir saņēmusi sabiedrības ar ierobežotu atbildību „Padebess” (šobrīd – sabiedrība ar ierobežotu atbildību „SPRINO” (turpmāk – SIA „SPRINO”)) privatizācijas ierosinājumu (reģistrēts Privatizācijas aģentūras Privatizācijas ierosinājumu reģistrā 2006.gada 31.augustā ar Nr.1.758) par nekustamo īpašumu Ojāra Vācieša ielā 4, Rīgā.**1. Nekustamā īpašuma sastāvs**Saskaņā ar Rīgas pilsētas zemesgrāmatu nodaļas Rīgas pilsētas zemesgrāmatas nodalījuma Nr.10239 I.daļas 1.iedaļas ierakstu Nr.1.1. valsts nekustamais īpašums (nekustamā īpašuma kadastra Nr.0100 555 0003) Ojāra Vācieša ielā 4, Rīgā (turpmāk – būvju nekustamais īpašums), sastāv no vienas četrstāvu ēkas (lit. Nr.1), noliktavas (lit. Nr.2), vienas divstāvu ēkas (lit. Nr.3), šķūņiem (lit. Nr.4; Nr.7), nojumēm (lit. Nr.5; Nr.8) un garāžas (lit. Nr.11).Atbilstoši Rīgas domes Pilsētas attīstības departamenta Rīgas pilsētas būvinspekcijas 2008.gada 15.augusta izziņā Nr.5-DA-08-1947-iz par būvju neesamību Rīgā, O.Vācieša ielā 4 sniegtajai informācijai būves (būvju kadastra apzīmējumi 0100 055 0218 004, 0100 055 0218 007 un 0100 055 0218 008) Ojāra Vācieša ielā 4, Rīgā, dabā neeksistē.Saskaņā ar Latvijas Republikas Valsts zemes dienesta Nekustamā īpašuma valsts kadastra informācijas sistēmas datiem būvju nekustamais īpašums sastāv no piecām būvēm – laboratorijas (būves kadastra apzīmējums 0100 055 0218 001), noliktavas (būves kadastra apzīmējums 0100 055 0218 002), laboratorijas (būves kadastra apzīmējums 0100 055 0218 003), nojumes (būves kadastra apzīmējums 0100 055 0218 005) un garāžas (būves kadastra apzīmējums 0100 055 0218 011) – Ojāra Vācieša ielā 4, Rīgā.Atbilstoši Latvijas Republikas Valsts zemes dienesta Lielrīgas reģionālās nodaļas 2009.gada 11.februāra vēstulē Nr.11-09-LR1/166 „Informācija par ēku saistību ar zemi” norādītajam būves – laboratorija (būves kadastra apzīmējums 0100 055 0218 001), noliktava (būves kadastra apzīmējums 0100 055 0218 002), nojume (būves kadastra apzīmējums 0100 055 0218 005) un garāža (būves kadastra apzīmējums 0100 055 0218 011) – Ojāra Vācieša ielā 4, Rīgā, atrodas uz zemes vienības (zemes vienības kadastra apzīmējums 0100 055 0218) Ojāra Vācieša ielā 4, Rīgā. Būve – laboratorija (būves kadastra apzīmējums 0100 055 0218 003) – Ojāra Vācieša ielā 4, Rīgā, atrodas uz zemes vienības (zemes vienības kadastra apzīmējums 0100 055 0218) Ojāra Vācieša ielā 4, Rīgā, un zemes vienības (zemes vienības kadastra apzīmējums 0100 055 0018) Ojāra Vācieša ielā 6, Rīgā.Ņemot vērā iepriekš minēto, valsts īpašuma objekts sastāv no piecām būvēm – laboratorijas (būves kadastra apzīmējums 0100 055 0218 001), noliktavas (būves kadastra apzīmējums 0100 055 0218 002), laboratorijas (būves kadastra apzīmējums 0100 055 0218 003), nojumes (būves kadastra apzīmējums 0100 055 0218 005) un garāžas (būves kadastra apzīmējums 0100 055 0218 011) – Ojāra Vācieša ielā 4, Rīgā, un tām piekrītošās zemes vienības vai būvēm piekrītošās zemes vienības domājamās daļas Ojāra Vācieša ielā 4, Rīgā (turpmāk – valsts īpašuma objekts).**2. Īpašuma tiesības**Būvju nekustamais īpašums 2005.gada 6.oktobrī ir reģistrēts Rīgas pilsētas zemesgrāmatu nodaļas Rīgas pilsētas zemesgrāmatas nodalījumā Nr.10239 uz Latvijas valsts vārda Izglītības un zinātnes ministrijas personā.Zemes vienības (zemes vienības kadastra apzīmējums 0100 055 0218) Ojāra Vācieša ielā 4, Rīgā, īpašnieks saskaņā ar Rīgas pilsētas zemesgrāmatu nodaļas Rīgas pilsētas zemesgrāmatas nodalījuma Nr.1396 II.daļas 1.iedaļas ierakstu Nr.2.2. ir Latvijas valsts Finanšu ministrijas personā.Zemes vienības (zemes vienības kadastra apzīmējums 0100 055 0018) Ojāra Vācieša ielā 6, Rīgā, īpašnieks saskaņā ar Rīgas pilsētas zemesgrāmatu nodaļas Rīgas pilsētas zemesgrāmatas nodalījuma Nr.9795 II.daļas 1.iedaļas ierakstu Nr.1.1. ir Rīgas Metropolijas Romas katoļu kūrija.**3. Privatizācijas ierosinātājs**  Privatizācijas ierosinātājs ir SIA „SPRINO” (vienotās reģistrācijas Nr.40003823074). Ierosinājums par valsts īpašuma objekta nodošanu privatizācijai saņemts Privatizācijas aģentūrā un reģistrēts Privatizācijas ierosinājumu reģistrā 2006.gada 31.augustā ar Nr.1.758.**4. Nekustamā īpašuma valdītājs**Izglītības un zinātnes ministrija un Finanšu ministrija.**5. Noma**Valsts īpašuma objekts nav iznomāts. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts „Par atteikumu nodot privatizācijai valsts īpašuma objektu Ojāra Vācieša ielā 4, Rīgā” (turpmāk – rīkojuma projekts) paredz atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu, Valsts pārvaldes iekārtas likuma 6. un 9.pantu un 10.panta trešo un ceturto daļu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Rīkojuma projektu Ministru kabineta sēdē nepieciešams skatīt vienlaikus ar Ministru kabineta rīkojuma projektu „Par valsts īpašuma objektu nodošanu privatizācijai (203.saraksts)” (VSS-886). |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Rīkojuma projekts uzskatāms par vispārīgo administratīvo aktu, ko iestāde izdod attiecībā uz individuāli nenoteiktu personu loku. Vispārīgo administratīvo aktu var pārsūdzēt Administratīvā procesa likuma noteiktajā kārtībā. |
| 2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. |  Tiesiskā regulējuma finansiālā ietekme | Projekts šo jomu neskar. |
| 4. |  Tiesiskā regulējuma nefinansiālā ietekme | Projekts šo jomu neskar. |
| 5. |  Administratīvās procedūras raksturojums | Projekts šo jomu neskar. |
| 6. |  Administratīvo izmaksu monetārs novērtējums | Projekts šo jomu neskar. |
| 7. |  Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz privatizācijas politiku.Ministru kabineta rīkojums „Par atteikumu nodot privatizācijai valsts īpašuma objektu Ojāra Vācieša ielā 4, Rīgā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: bezmaksas datu bāzē [www.likumi.lv](http://www.likumi.lv). |

Izglītības un zinātnes ministrs R.Broks

Vizē:

Valsts sekretārs M.Gruškevics

20.04.2011 10:50

1222

M.Adamane

67047756, madara.adamane@izm.gov.lv